རྟེན་ཅིང་འབྲེལ་བར་འབྱུང་བ་ཞེས་པ་དེ་སངས་རྒྱས་པའི་ཆོས་ཀྱི་རྩ་བ་ལྟ་བུ་ཆགས་ཀྱི་ཡོད་རེད།སངས་རྒྱས་པའི་ཆོས་ཀྱི་རྣམ་གཞག་ཚང་མ་རྟེན་འབྱུང་གི་ཐོག་ནས་ཡོང་དགོས་པ་ཞིག་རེད་འདུགབརྟེན་ནས་བཏགས་པའི་རྟེན་འབྱུང་ཟེར་བ་དེ་རེད།བརྟེན་ནས་བཏགས་པའི་རྟེན་འབྱུང་མ་ཤེས་ན་སྲིད་པ་འཁོར་བ་དང་འཇིག་རྟེན་རེད།བརྟེན་ནས་བཏགས་པའི་རྟེན་འབྱུང་གི་དོན་དཔྱིས་ཕྱིན་པ་ཤེས་ནས་ཉམས་ལེན་བྱེད་ཐུབ་པ་བྱུང་ན་མྱང་འདས་རེད།རྩ་བའི་ང་ཚོའི་བསྒྲུབ་བྱ་མངོན་མཐོ་དང་ངེས་ལེགས་གཉིས་རེད།རིན་ཆེན་ཕྲེང་བའི་ནང་དུ་གསུངས་པ་ནང་བཞིན་རེད།མངོན་མཐོ་བརྒྱུད་ནས་ངེས་ལེགས་བསྒྲུབ་རྒྱུ་ཡིན་པ་གསལ་པོ་ཞེ་དྲག་རེད་འདུགཆོས་རབ་ཏུ་རྣམ་འབྱེད་ཀྱི་ཤེས་རབ་དེ་མངོན་མཐོའི་ལུས་རྟེན།ལྷག་པར་མི་ལུས་ཀྱི་ཐོག་ལ་ཆོས་རབ་ཏུ་རྣམ་འབྱེད་ཀྱི་ཤེས་རབ་དེ་ནུས་པ་ཆེན་པོ་ཞེ་དྲག་འདུགདེ་འདྲ་ཞིག་མེད་ན་ངེས་ལེགས་སྒྲུབ་ཐུབ་རྒྱུ་ཡོད་མ་རེད།དེར་བརྟེན་མངོན་མཐོ་བརྒྱུད་ནས་ངེས་ལེགས་བསྒྲུབ་རྒྱུ་དེ་འབྲེལ་བ་ཡོད་པ་ཞིག་རེད།